hotchpotch/miracl-hf-unified huggingface dataset:
दण्डकारण्य
दण्डकारण्य (दण्डक + अरण्य = दण्डक वन) प्राचीन भारत का एक क्षेत्र था।  ‘दंडकारण्य’ का सामान्य अर्थ ‘दंड देने वाला जंगल’ होना चाहिए। लोक चर्चाओं में कहा जाता है कि ये जंगल कई भयानक जंतुओं और देश निकाला दिए गए लोगों का घर थे। यह साख आज भी कायम है। आज भी ऐसा लगता है कि यहां के लोगों को देश निकाला दिया गया है। खूबसूरती, संसाधनों और आदिवासी संस्कृति से सराबोर होने के बावजूद ये जंगल ‘माओवाद प्रभावित’ क्षेत्र के नाम से जाने जाते हैं।
सशस्त्र संघर्ष के कई दुष्परिणामों में से एक यह है कि इससे क्षेत्र में रह रहे देश के निर्धनतम आदिवासियों का जीवन बुरी तरह प्रभावित हो रहा है। अशांति की वजह से लोगों के रोजमर्रा के जीवन, उनकी जरूरतों और इच्छाओं का दमन हो रहा है। कुपोषण, स्वास्थ्य देखभाल, साफ पानी और शिक्षा जैसे महत्वपूर्ण मुद्दे आम तौर पर किनारे कर दिए गए हैं। करीब 3 अरब वर्ष पहले यहां जीवन ने आकार लिया। जो पौधे और पेड़ हम अब देखते हैं, वे जीवन के पहले अंकुरों के पूर्वज हैं। यह क्षेत्र उस स्थान से पुराना है, जिसे हम भारत कहते हैं। यह तब एक अलग भूगर्भीय संरचना था। उस समय भारत ऐसा नहीं दिखता था, जैसा आज है। उस समय आदिवासी नहीं थे और पौधे-पेड़ उनके होने के लिए वातावरण तैयार कर रहे थे।
बस्तर में अबुझमाड़ पर्वत, यानि विचित्र पहाड़ियां है जो 3,900 वर्ग किलोमीटर क्षेत्र में फैले जंगलों से घिरा है। वर्ष 2009 में सरकार ने इन पहाड़ों तक पहुंचने के लिए रास्ता खोला। 1980 के दशक से ही ये पहुंच से दूर थे। यही वह जगह है, जहां कृषि से पहले के जीवन को आज भी महसूस किया जा सकता है। इन जंगलों में गोंड जैसे आदिवासी समुदाय रहते हैं, जिनके पास ‘भविष्य’ जैसा शब्द हैं। हालांकि, ऐसे कई शब्दों ने अब इन्हें जकड़ लिया है। कई जनजातियां तो ऐसी हैं, जिनके अब सिर्फ पांच-सात लोग बचे हैं। यह उस जीवन का हाल है जिसका अस्तित्व करीब 10 हजार साल पुराना है।
नन्द बाबा
नन्द (नन्द गोप या नन्द बाबा), हरिवन्श व पुराणो के अनुसार "पावन ग्वाल" के रूप मे विख्यात यादव गोपालक जाति के मुखिया थे। वह एक राजा और क्षत्रिय थे। वह भगवान कृष्ण के पालक पिता थे।  नन्द प्राचीन यादव साम्राज्य के शक्तिशाली मंडलों में से एक, गोकुल मण्डल के मंडलाधीश या प्रमुख थे। रिश्ते में नन्द और वसुदेव चचेरे भाई थे। वसुदेव ने अपने नवजात शिशु कृष्ण को लालन पालन हेतु नन्द को सौंप दिया था। नन्द व उनकी पत्नी यशोदा ने कृष्ण व बलराम दोनों को पाला-पोसा। नन्द का पुत्र होने के नाते कृष्ण का एक नाम "नंद-नंदन" , नंदलाल , नंद कुमार भी है।
अनेक शास्त्रों में नन्द को राजा नन्द (नन्द राय) के रूप में व्यक्त किया गया है। नन्द राजा वसुदेव के संबंधी व चचेरे भाई थे
"भागवत पुराण " के अनुसार, गोकुल राज्य के राजा नन्द, राजा वसुदेव के चचेरे भाई थे।
राजा वसुदेव का विवाह मथुरा के राजा उग्रसेन के भाई देवक की पुत्री देवकी से हुआ था। देवकी कंस की चचेरी बहन थीं | कंस ने अपने पिता उग्रसेन को कारागार मे डाल कर मथुरा का राज्य स्वयं हड़प लिया था। देवकी के आठवें पुत्र द्वारा कंस के वध की आकाशवाणी के प्रभाव मे कंस ने देवकी सभी पुत्रो को जन्म के समय ही मार देने की योजना बनाई थी। इस प्रकार देवकी के छः पुत्रों का वध कर दिया गया। परंतु सातवें पुत्र के गर्भ को योगमाया द्वारा रोहिणी के गर्भ मे स्थापित कर दिया गया, रोहिणी वसुदेव की पहली पत्नी थीं जो राजा नन्द के संरक्षण में रह रही थी, उनके बलराम नामक पुत्र उत्पन्न हुआ तथा कृष्ण को स्वयं वसुदेव ने नन्द के हाथों में सौंपा था। कृष्ण व बलराम दोनों को गोप नरेश नन्द व उनकी पत्नी यशोदा ने पाल- पोस कर बड़ा किया।
नन्द गोप एक बार शुक्लतीर्थ की यात्रा पर गए। रास्ते में उन्होने "कोटेश्वर शिव" की आराधना नित्य दस करोड़ ताजपुष्पों से की। कुछ समय पश्चात शिव प्रसन्न हुये व उन्हे अपने "गणों" में शामिल किया और इस प्रकार नन्द गोपेश्वर कहलाए।
ब्रज मे बरसाना के निकट नंदगाँव एक धार्मिक स्थल है। यह अधीनस्थ सामंत नन्द बाबा की राजधानी था जहां वह अपने अनुयायियों व ग्वालों के साथ निवास करते थे।
नन्द के निवास स्थल को "नन्द भवन" कहा जाता है, जहाँ कृष्ण बड़े हुये व अपने बाल्यकाल के कुछ वर्ष बिताए वहाँ महाबन का प्रमुख प्रसिद्ध मंदिर है। पीले रंग की इस इमारत के अंदर चौरासी खंभे हैं जिन पर कृष्ण के बाल्यकाल की अनेकों आकृतियाँ चित्रित हैं। ऐसा माना जाता है कि इस भौतिक जगत मे 84000 प्रकार के जीव जन्तु हैं और प्रत्येक खंभा ब्रह्मांड मे निवास करने वाली 1000 योनियों का प्रतीक है।
नन्द घाट पवित्र नदी यमुना के तट पर स्थित है। यह घाट इस घटना से संबन्धित बताया जाता है जबकि एक बार नन्द को यमुना नदी में स्नान करते समय बरुण भगवान के अनुयायियों ने बंदी बना लिया था और कृष्ण ने उन्हे छुड़ाया था।
आदिल मन्सूरी
आदिल मन्सूरी (18 मई 1936 - 6 नवंबर, 2008) एक प्रसिद्ध कवि, नाटककार, और सुलेखक था। उन्होंने  कई भाषाओं, अर्थात्, गुजराती, हिन्दी और उर्दू में लिखा।
आदिल मंसूरी,जन्म समय नाम फरीद मोहम्मद गुलाम नबी मंसूरी, 18 मई 1936 को अहमदाबाद में हुआ था। उन्होंने प्रेमचंद रायचंद ट्रेनिंग कॉलेज, अहमदाबाद से अपनी प्राथमिक शिक्षा पूरी की और जीएल निऊ इंग्लिश स्कूल, अहमदाबाद और महानगर हाईस्कूल, कराची से अपनी माध्यमिक शिक्षा पूरी की। उन्होंने कई व्यवसायों पर अपना हाथ अजमाई। उन्होंने  कराची में और अपने पूर्वजों के कपड़े की दुकान पर और बाद में अहमदाबाद में कपास और कपड़े के व्यवसाय में काम किया। उन्होंने अंग्रेजी "टॉपिक" और गुजराती "अंगना" पत्रिकाओं के साथ पत्रकार के रूप में काम किया। 1972 में विज्ञापन एजेंसी शिल्पी का कॉपीराइटर था। बाद में उन्होंने  भारत छोड़ दिया और संयुक्त राज्य अमेरिका चला गया। 6 नवंबर 2008 को संयुक्त राज्य अमेरिका, न्यू जर्सी में उनकी मौत हो गई।
उनकी गजल की प्रयोगात्मक रूपों में दिलचस्पी थी। वलांक (1963), पगार्व (1966) और सतात (1970) उनके गजल संग्रह हैं। उन्होंने कई अन्य रूपों में कविता लिखी है, लेकिन उन्हें मुख्यतः अपने गजलों के लिए जाना जाता है। उनकी गजल उर्दू गजल से प्रभावित हैं। उन्होंने गुजराती, हिंदी और उर्दू में गजलें लिखी और एक भाषा के शब्दों का दूसरी में खुल कार इस्तेमाल किया।
"हाथ पग बंधायेला छे" (1970) और जे" नथी  ते" (1973) उनके अब्सर्ड एकांकी नाटकों के संग्रह हैं।
उन्होंने 2008 में वली गुजराती पुरस्कार प्राप्त किया।
राजस्थान में पर्यटन
राजस्थान भारत का एक राज्य है जो पर्यटन के लिए सबसे अच्छा राज्य माना जाता है। राजस्थान राज्य में हर ज़िले में कई दर्शनीय स्थल देखने को मिलते है, यहां विशेषरूप से दुर्ग है जो लगभग हर ज़िले में है। इनके अलावा राजस्थान में कई पौराणिक मन्दिर भी है।
प्राकृतिक सुंदरता और महान इतिहास से संपन्न राजस्थान में पर्यटन उद्योग समृद्धिशाली है। राजस्थान देशीय और अंतर्राष्ट्रीय पर्यटकों, दोनों के लिए एक उचित पर्यटन स्थल है। भारत की सैर करने वाला हर तीसरा विदेशी सैलानी राजस्थान देखने ज़रूर आता है क्योंकि यह भारत आने वाले पर्यटकों के लिए "गोल्डन ट्रायंगल" का हिस्सा है। जयपुर के महल, उदयपुर की झीलें और जोधपुर, बीकानेर तथा जैसलमेर के भव्य दुर्ग भारतीय और विदेशी सैलानियों के लिए सबसे पसंदीदा जगहों में से एक हैं। इन प्रसिद्ध स्थलों को देखने के लिए यहाँ हज़ारों पर्यटक आते हैं। जयपुर का हवामहल, जोधपुर, बीकानेर के धोरे और जैसलमेर के धोरे काफी प्रसिद्ध हैं। जोधपुर का मेहरानगढ़ दुर्ग ,सवाई माधोपुर का रणथम्भोर दुर्ग एवं चित्तौड़गढ़ दुर्ग काफी प्रसिद्ध है। यहाँ राजस्थान में कई पुरानी हवेलियाँ भी है जो वर्तमान में हैरीटेज होटलें बन चुकी हैं। पर्यटन ने यहाँ आतिथ्य क्षेत्र में भी रोज़गार को बढ़ावा दिया है। यहाँ की मुख्य मिठाई "घेवर" है।
राजस्थान अपने प्राचीन महलों ,दुर्गों तथा मन्दिरों के लिए जाना जाता है।
अजमेर की ख़्वाजा मोइनुद्दीन चिश्ती की दरगाह।
राजस्थान में पर्यटन की अपार संभावनाएं है। यहाँ के पर्यटन स्थलों को 10 सर्किटों में विभाजित किया गया हैं। कुछ मैदानी हैं तो कोई मरुस्थलीय, किसी में ऐतिहासिक भवन एवं किले शोभा बढ़ाते हैं तो कही अभ्यारण्य हैं। जानिये इन दस पर्यटन परिपथों के बारे में।
विंडोज़ आर टी
विंडोज आरटी माइक्रोसॉफ्ट द्वारा विकसित मोबाइल उपकरणों के लिए एक ऑपरेटिंग सिस्टम है, यह मुख्य रूप से टैबलेट कंप्यूटर के लिए हैं लेकिन सुवाह्य संगणक (लैपटॉप) के लिए भी उपलब्ध हैं। यह अनिवार्य रूप से 32-बिट एआरएम वास्तुकला (ARMv7) के लिए बनाया विंडोज़ 8.x का एक संस्करण है।
अरवल्ली जिला
अरवल्ली जिला () भरत देश में गुजरात राज्य के ३३ जिले में से एक महत्वपूर्ण जिला है। जिले का मुख्यालय मोडासा है। अरवल्ली की पहाड़ी श्रृंखला से जिले का नाम अरवल्ली पड़ा है। १५ अगस्त २०१३ को गुजरात के तत्कालिन मुख्यमंत्री नरेन्द्र मोदी ने साबरकांठा जिले का विभाजन करके नये अरवल्ली जिले की घोषणा की थी।
अरवल्ली जिला गुजरात और राजस्थान की सीमा को जोड़ता है। जिले का नाम अरवल्ली की पर्वतमाला से पड़ा है। ये अरवल्ली की पर्वतमाला दांता और मोडासा के बीच में स्थित है। गुजरात सरकीर द्वारा २०१३ में ७ नये जिले की रचना की गई थी तब अरवल्ली साबरकांठा जिले से अलग होकर नया जिला बनाया गया था। २०१२ में गुजरात विधानसभा के चुनाव के बाद भारतीय जनती पार्टी की सरकार ने तत्कालिन मुख्यमंत्री नरेन्द्र मोदी द्वारा अरवल्ली को नया जिला बनाने की कार्यवाही की गई थी।अरवल्ली जिले में ६ तहसील है। जिले का क्षेत्रफल ३३०८ है। २०११ की जनगणना अनुसार अरवल्ली की जनसंख्या ९०,८,७९७ है। १००० पुरुष के सामने स्त्री की संख्या ९४६ है।
विंडोज़ 8.x
विंडोज़ 8.x माइक्रोसॉफ्ट विंडोज ऑपरेटिंग सिस्टम के निम्न संस्करणों को दर्शाता है:
ओलिंपिक एयर
ओलिंपिक एयर (ग्रीक:Ολυμπιακή) यूनान की प्रमुख एजियन एरलाइन्स की सहायक एरलाइन्स है। इसकी स्थापना मूल रूप से यूनान की ओलिंपिक एरलाइन्स की निजीकरण के कारण हुआ था। ओलिंपिक एयर ने २९ सितम्बर २००९ मे अपनी पहली उड़ान भरी जबकि इसकी अधिकारिक रूप से स्थापना १ ऑक्टूबर २००९ से हुई। इसका मुख्य परिचालन केंद्र रोड्स इंटरनॅशनल एयरपोर्ट इसके सहायक परिचालन केंद्र के रूप मे कार्य करता है। इस एयरलाइन्स का मुख्य कार्यालय स्पार्टा नगर में आतन्स इंटरनॅशनल एरपोर्ट की बिल्डिंग संख्या ५७ मे स्थित है एवं इसका रिजिस्टर्ड पता कॉरोपी, क्रोपिया, ईस्टआफ्रिका है।  यह एरलाइन ऑय.ऐ टी ऐ के कोड OA , जो की इसे ओलिंपिक एरलाइन्स से विरासत मे मिला है, का इस्तेमाल करती है जबकि इसका ICAO कोड OAL है।
२२ फ़रवरी २०१० को ओलिंपिक एयर एवं इसकी प्रमुख प्रतिद्वंदी एजियन एअरलाइन्स विलय की घोषणा की एवं इसके बाद एजियन ब्रांड को ख़त्म कर दिया गया। हालाँकि इस विलय को युरोपियन कॉंपिटेशन्स कमिशन की आपतियों के कारण २६ जन्वरी २०११ को वापस ले लिया गया।  अंततः इस विलय को १० अक्टोबर २०१३ को युरोपियन कॉंपिटेशन्स कमिशन की मान्यता मिल गयी और अब ओलिंपिक एयर एजियन एरलाइन्स की एक सहायक एरलाइन्स है। इस समय इस के पास 14 बॉंबर्डियर डैश 8 विमानो का बेड़ा है।
पॅंतीयान प्रस्ताव [संपादित करें]  १६ सितम्बर२००८ को यूनान की सरकार ने ओलिंपिक एरलाइन्स की व्यापक पुनःसंरचना की घोषणा की तथा पॅंतीयान एरलाइन्स की योजना के अंतर्गत ओलिंपिक को एक निजी एरलाइन्स के रूप मे फिर से लॉंच किया गया अप्रैल २००९ तक पैनथिओन एवं ओलिंपिक एरलाइन्स साथ साथ कार्यरत रहीं जिसके बाद ओलिंपिक एरलाइन्स बंद कर दी गयी और पैनथिओन इसके सभी प्रमुख मार्गों पर उड़ान भरने लगी। इसके बाद का नाम बदल ओलिंपिक कर दिया गयाऔर वह इसके ६ रिंग्स वाले लोगो का भी इस्तेमाल करने लगी। इस तरह नयी ओलिंपिक एरलाइन्स पुरानी ओलिंपिक एरलाइन्स की क़ानूनी उत्तराधिकारी नही मानी गयी एवं इसका पुरानी एरलाइन्स के किसी भी कर्मचारी अथवा संपाति पर सीधे तौर से कोई अधिकार नही रहा।
वर्तमान मे एजियन एअरलाइन्स की ओलिंपिक एयर मे १००% भागीदारी है। इसके लिए एजियन ने ७२ मिलियन यूरो के भुगतान का वादा किया था। एजियन ने २० मिलियन यूरो का भुगतान २२ ऑक्टोबर २०१२ को किया और शेष राशि पाँच समान वार्षिक किस्तों मे दी जानी है और पहली किस्त २३ ऑक्टोबर २०१३ को दी गयी. दोनो एअरलाइन्स के लोगो और ब्रांड पहले जैसे ही बने रहेंगे और दोनो एअरलाइन्स अपने अपने अलग-अलग विमान दस्तों तथा उड़ान गतिविधियों को चालू रखेंगी।
ओलिंपिक एअर का कई अन्य एअरलाइन्स जैसे के डेल्टा एअरलाइन्स, एटिहाड़, के एल एम, तारोम, आदि के साथ कोड-साझेदारी का समझौता था। एजियन द्वारा खरीद लिए जाने के बाद इन मे से अधिकतर समझौते समाप्त हो गये हैं। एजियन की सभी उड़ानो के लिए टिकट ओलिंपिक एअर की वेबसाइट से भी खरीदे जा सकते हैं।
ट्रॅवेलएर क्लब की स्थापना २००९ में ओलिंपिक एयर द्वारा नियमित रूप से यात्रा करने वाले यात्रियों की सुविधा के लिए की गयी थी. इसके सदस्य ओलिंपिक एयर तथा डेल्टा एरलाइन्स की उड़ानो,कार भाड़ा करने, होटेल बुक करने आदि सुविधाओं का प्रयोग करने पर "एयर माइल्स' प्राप्त करते थे।  नवंबर १४,२०१४ को ट्रॅवेलएर क्लब का एजियन एरलाइन्स के अपने फ्रीक्वेंट फ्लाइयर कार्यक्र्म माइल्स & बोनस मे विलय कर दिया गया। समाप्त किए गये कार्यक्र्म द्वारा अर्जित किए गये माइल्स को जून १,२०१५ तक स्थानांतरित किया जा सकता था।
अपने लॉंच से लेकर अभी तक ओलिंपिक ने कई सारे अवॉर्ड एवं मान्यताए प्राप्त किए हैं:
शंकर अबाजी भिसे
डॉ शंकर अबाजी भिसे (२९ अप्रैल १८६७ - ७ अप्रैल १९३५) भारत के एक वैज्ञानिक एवं अग्रणि आविष्कारक थे जिन्होने २०० के लगभग आविष्कार किये। उन्होने लगभग ४० आविष्कारों पर पेटेन्ट लिया था। उन्हें "भारतीय एडिसन" कहा जाता है। उन्होने भारतीय मुद्रण प्रौद्योगिकी में महत्वपूर्ण योगदान दिया जिससे छपाई की गति पहले की अपेक्षा बहुत बढ़ायी जा सकी। अन्तरराष्ट्रीय निवेशकों का मानना था कि उनके खोजें वैश्विक प्रिटिंग उद्योग में क्रांति ला देंगी। उन्हें अपने समय के अग्रणी भारतीय राष्ट्रवादियों का सहयोग और प्रशंसा मिली थी। उन्होंने बॉम्बे (वर्तमान में मुंबई) में एक साइंटिफ़िक क्लब खोला था और 20 साल की उम्र तक वो गेजेट और मशीनें बनाने लगे थे जिनमें टैंपर-प्रूफ बोतल, इलैक्ट्रिकल साइकिल कॉन्ट्रासेप्शंस, बॉम्बे की उपनगरीय रेलवे प्रणाली के लिए एक स्टेशन संकेतक शामिल थे।
डॉ.शंकर अबाजी भिसे का जन्म 29 अप्रैल, 1867 को मुंबई में हुआ था। बचपन के दिनों से ही विज्ञान के प्रति उनका काफी लगाव था। 14 साल की उम्र में ही उन्होंने अपने घर में ही कोयला गैस बनाने वाले एक उपकरण को बनाया। 16 साल की उम्र में उन्होंने आविष्कार के लिए इंग्लैंड या अमेरिका जाने का फैसला किया। 1890-95 के दौरान उन्होंने ऑप्टिकल इलूजन पर काम किया। उन्होंने एक ठोस पदार्थ के दूसरे ठोस पदार्थ में परिवर्तित होने की प्रक्रिया का प्रदर्शन किया। उन्होंने इंग्लैंड के मैनचेस्टर में इस तरह के शो का आयोजन किया। यूरोपीय लोगों ने जो आविष्कार किए थे, उनकी तुलना में भिसे के आविष्कार को श्रेष्ठ माना गया। अल्फ्रेड वेब नाम के वैज्ञानिक ने उनकी तारीफ की और उनको इस वजह से एक गोल्ड मेडल से सम्मानित किया गया।
शंकर अबाजी भिसे ने ने कोई 200 आविष्कार किए जिनमें से लगभग 40 अविष्कार उनके नाम पर पेटेंट भी हुए। मुंबई में उन्होंने एक साइंस क्लब की स्थापना की और 'विविध कला प्रकाश' नामक एक मराठी भाषा की विज्ञान पत्रिका का सम्पादन भी किया।
स्वतंत्रता सेनानी और समाज सुधारक, दादाभाई नौरोजी ने अभाजी भिसे के सभी प्रयासों में उनका समर्थन किया। उन्होंने ब्रिटेन में अभाजी भिसे को निवेशकों को खोजने में मदद की, लेकिन आशा के मुताबिक चीजें नहीं हो पाई। भारत में भी, रतन टाटा ने उनके आविष्कारों को वित्तपोषित करने का निर्णय लिया, लेकिन उनकी प्रिंटिंग की परियोजना नहीं चल पाई। यह सब उनके पतन का कारण बना और शायद इसीलिए उनका नाम इतिहास के पन्नों में कहीं खो गया।
कलापी
कलापी नाम से सुप्रसिद्ध सुर सिंह तख्त सिंह गोहिल () (१८७४-१९००) गुजराती भाषा के जानेमाने राजवी कवि थे। कलापी का जन्म गुजरात प्रान्त में अमरेली जिले के लाठी शहर में हुआ था। कलापी लाठी के राजा थे। गुजराती साहित्य में कलापी का योगदान महत्वपूर्ण है।
२००१ संसद भवन हमला
२००१ संसद भवन हमला एक आतंकवादी हमला था जो भारत के दिल्ली में संसद भवन पर १३ दिसंबर २००१ को हुआ था। संसद भवन पर हमला करने वाला लश्कर-ए-तायबा और जैश-ए-मोहम्मद नामक आतंकवादी संगठन थे। इस हमले में कुल १४ लोगों की जानें गई थी।
इस्लामिक स्टेट ऑफ़ ईराक़
इस्लामिक स्टेट ऑफ़ ईराक़ एक तकफिरी इस्लामी संगठन था। इसका उद्देश्य इराक के सुन्नी बहुमत क्षेत्रों में एक इस्लामी राज्य की स्थापना करना था। इसकी स्थापना १५ अक्टूबर २००६ को इराक के कुछ विद्रोही संगठनों के विलयन से हुई थी।
अप्रैल २०१३ में यह इराक एवं शाम का इस्लामी राज्य (आई॰एस॰आई॰एस॰, आई॰एस॰आई॰एल, आई॰एस) में तब्दील हो गया। आई॰एस॰आई॰एस॰ अभी भी सक्रिय है।
अबु अय्यूब अल-मसरी
अबु अय्यूब अल-मसरी ( , "" ; (जन्म:१९६८-मृत्यु २०१०) एक अलकायदा का सक्रिय लड़ाकू था ,तथा अलकायदा का वरिष्ठ लड़ाकू भी था। इनकी मौत २०१० में हुई थीं। .
शेखर पाठक
डा. शेखर पाठक उत्तराखंड से एक भारतीय इतिहासकार, लेखक और विद्वान है। वह 1983 में स्थापित हिमालय क्षेत्र अनुसंधान के लिए पीपुल्स एसोसिएशन (पहाड़) के एक संस्थापक, कुमाऊं विश्वविद्यालय, नैनीताल में इतिहास के पूर्व प्रोफेसर और नई दिल्ली में तीन मूर्ति पर समकालीन अध्ययन के लिए केंद्र में एक नेहरू फैलो हैं।
उन्हें भारत की सरकार द्वारा 2007 में पद्म श्री से सम्मानित किया गया। दो दशकों के लिए नैनीताल में कुमाऊं विश्वविद्यालय में इतिहास के प्रोफेसर रहे।  हर दशक में एक बार, 1974, 1984, 1994 और 2004 में, उन्होंने, असकोट-आराकोट से एक पदयात्रा की।
2007 में उन्होंने मैगसेसे पुरस्कार विजेता, चंडी प्रसाद भट्ट, के साथ साथ हिमालय लोगों का अध्ययन करने के लिए लेह से अरुणाचल प्रदेश तक हिमालय से गुजरती एक तीन साल की परियोजना पर ले लिया। उन्होंने डॉ उमा भट्ट के साथ, एशिया की पीठ के अनुसार, हिमालय एक्सप्लोरर, पंडित नैन सिंह रावत की जीवनी "एशिया की पीठ पर" भी लिखी।
वह हिमालय लोगों पर अनुसंधान के लिए 1983 में स्थापित नैनीताल स्थित एक गैर-लाभकारी संगठन, हिमालय क्षेत्र अनुसंधान के लिए पीपुल्स एसोसिएशन (पहाड़),  द्वारा प्रकाशित वार्षिक के संस्थापक संपादक हैं।
मराठवाडा मुक्ति संग्राम दिवस
मराठवाड़ा मुक्ति संग्राम दिवस जो भारत के महाराष्ट्र राज्य का एक राजकीय त्योहार है। यह त्योहार हर वर्ष १७ सितम्बर को मनाया जाता है। इस दिन १९४८ में मराठवाड़ा से निज़ाम कि सत्ता समाप्त हो गयी और वो भारत का हिस्सा बना।
मस्तिष्क मृत्यु
मस्तिष्क का पूर्णतः काम करना बन्द करना तथा अच्छे होने की कोई सम्भावना न होना मस्तिष्क मृत्यु (Brain death) कहलाता है। दो प्रकार की मृत्युयों में से मस्तिष्क मृत्यु एक है तथा दूसरी 'रक्तसंचार एवं श्वसन का रुक जाना' है।
बोटाद जिला
बोटाद ज़िला भारत के गुजरात राज्य का एक ज़िला है। ज़िले का मुख्यालय बोटाद है।
ज़िला सौराष्ट्र क्षेत्र में स्थित, राज्य के ३३ जिलों में से एक महत्वपूर्ण जिला है। जिसका मुख्यालय बोटाद है। २०१३ में गुजरात के तत्कालीन मुख्यमंत्री नरेन्द्र मोदी ने विवेकानंद विकास यात्रा के दौरान भावनगर जिला और अहमदाबाद जिले का विभाजन करके नये बोटाद जिले की घोषणा की थी। भावनगर और अहमदाबाद के दो-दो तहसील जोड़के ४ तहसीलों का नया जिला बनाया गया था। जिले में ३ नगरपालिका है।
भौगोलिक द्रष्टि से बोटाद जिले के उत्तर में सुरेन्द्रनगर जिला, पश्विम में राजकोट जिला, दक्षिण में भावनगर और अमरेली जिला एवम पूर्व में अहमदाबाद जिला स्थित है। बोटाद जिला गढ़डा के स्वामिनारायण मन्दिर ओर साळींगपुर हनुमान मन्दिर के लिए गुजरात में ख्यात है। जिले का क्षेत्रफल २४६४ है। २०११ की जनगणना अनुसार जिले की जनसंख्या ६,४२,००० है।
विश्वास सारंग
विश्वास सारंग (जन्म - 29 दिसम्बर 1971) भारतीय जनता पार्टी से जुड़े मध्यप्रदेश के एक भारतीय राजनीतिज्ञ हैं। वे 2008 से भोपाल के नरेला से मध्यप्रदेश विधानसभा के पहले एवं वर्तमान विधायक हैं। सारंग ने 2013 से 2018 तक मुख्यमंत्री शिवराज सिंह चौहान के अधीन मध्यप्रदेश के कैबिनेट मंत्री के रूप में कार्य किया।
विश्वास सारंग की शिक्षा स्टैण्डर्ड पब्लिक स्कूल लखेरापुरा, भोपाल से हुई है, जहाँ उन्होंने बारहवीं की परीक्षा उत्तीर्ण की l गोंदिया जिले के M.I.E.T. महाविद्यालय से बी.ई. (सिविल इंजीनियरिंग) की उपाधि प्राप्त की। वे बाल्यकाल से ही राष्ट्रीय स्वयंसेवक संघ के स्वयं सेवक रहे हैं। आपने छात्र जीवन में रहते हुए अखिल भारतीय विद्यार्थी परिषद के बैनर तले अपनी राजनीतिक यात्रा की शुरुआत की।वर्ष 2011 में - विधायक प्रतिनिधिमंडल के साथ ग्रीस, स्विट्ज़रलैण्ड, बेल्जियम, आस्ट्रिया, जर्मनी, फ़्रांस, यू.ए.ई. एवं मलेशिया की यात्रा की।
वर्ष 2012 में - दक्षिण अफ्रिका
वर्ष 2016 में - चीन
ब्रेट्ट मैकगर्क
ब्रेट्ट मैकगर्क (अँग्रेजी: Brett H. McGurk, जन्म: 20 अप्रैल, 1973) अमेरिकी राष्ट्रपति बराक ओबामा द्वारा आईएसआईएल के खिलाफ वैश्विक गठबंधन के लिए राष्ट्रपति के विशिष्ट दूत हैं। इसके पूर्व वे इराक मसले पर व्हाइट हाउस के सलाहकार थे।
प्रचक्रण क्वान्टम संख्या
परमाणु भौतिकी के सन्दर्भ में, प्रचक्रण क्वान्टम संख्या (spin quantum number) वह क्वाण्टम संख्या है जो किसी कण के कोणीय संवेग को निरूपित करता है। इसे s से निरूपित किया जाता है।
इस क्वान्टम संख्या के बारे मे जॉर्ज उहलेंबैक और सैमुयल माउटस्मिथ मे बताया। इसे s द्वारा दर्शाया जाता है। यह इलेक्ट्रॉन के कक्षक मे घूर्णन को दर्शाती है। इसके दो मान संभव है +1/2 व -1/2। इन मानो के आधार पर इलेक्ट्रॉन का चक्रण दर्शाया जाता है। यदि चक्रण क्वान्टम संख्या का मान +1/2 हो तो इलेक्ट्रॉन का चक्रण दक्षिणावर्त (Clockwise) होगा और यदि इसका मान -1/2 हो तो इलेक्ट्रॉन का घूर्णन वामावर्त (Anti Clockwise) होगा।
प्लांक का क्वान्टम सिद्धान्त
मैक्स प्लांक ने किसी पिंड के उत्सर्जित व अवशोषित ऊर्जा के मात्रात्मक संबंधो को समझाया। उन्होने कहा की जब किसी ठोस वस्तु को एक सिरे से गरम किया जाता है तो धीरे-धीरे उसके ताप मे वृद्धि होती है और अलग-अलग तरंग्दैर्ध्य(ʎ) के विकिरण उत्सर्जित होते है। जैसे-जैसे वस्तु का ताप बढ़ाया जाता है तो उत्सर्जित ऊर्जा बढ़ने से आवृति बढ़ती जाती है और तरंग्दैर्ध्य(ʎ) घटती है। उन्होने कहा कि ऐसा आदर्श पिंड जो सभी प्रकार के विकिरणों को उत्सर्जित या अवशोषित करता है,कृष्णिका (Black Body)कहलाता है। उत्सर्जित व अवशोषित विकिरण कृष्णिका विकिरण कहलाती है। प्लांक के क्वान्टम सिद्धान्त के अनुसार "किसी वस्तु से विकिरणों का उत्सर्जन या अवशोषण असतत या विविक्त कम होता है और उत्सर्जित व अवशोषित विकिरण की ऊर्जा आवृति के समानुपाती होती है।
रॅफल्स होटल
रॅफल्स होटेल सिंगापुर मे स्थित एक औपनिवेशिक शैली वाला विलासिता प्रधान होटल है जिसकी स्थापना अर्मेनियाई होटल व्यवसायी सर्कीएस ब्रदर्स ने 1887 में की थी। इस होटेल का नाम प्रसिद्ध ब्रिटिश राजनेता सर थॉमस स्टैमफोर्ड रैफल्स (जो कि सिंगापुर के संस्थापक माने जाते हैं) के नाम पर किया गया था। यह होटेल फैरमोन्ट रॅफल्स होटेल्स इंटरनॅशनल कि सहायक कंपनी रॅफल्स होटेल्स एंड रिज़ॉर्ट्स की सबसे कीमती संपत्ति मानी जाती है।
रॅफल्स होटेल सिंगापुर की शुरुआत १८३० मे समुद्र के किनारे बने एक छोटे से निजी बीच हाउस के रूप मे हुई थी। व्यवसायिक रूप से सबसे पहले यह एमर्सन'स होटेल के नाम से जाना गया जब इसे डॉक्टर चार्ल्स एमर्सन ने पट्टे पर लिया। १८८३ मे उनकी मृत्यु के बाद रॅफल्स इन्स्टिट्यूशन ने इसे अपने अंदर ले लिया और १८८७ मे पट्टे की समाप्ति तक यह एक बोर्डिंग हाउस के रूप मे चलता रहा।
पहले पट्टे की समाप्ति के तुरंत बाद सर्कीएस ब्रदर्स ने इस संपत्ति को पुनः पट्टे पर ले लिया। कुछ ही महीनो बाद दिसंबर १, १८८७ को दस कमरो वाले रॅफल्स होटेल का उद्घाटन किया गया। समुद्र तट से इसकी नज़दीकी एवं इसकी सेवायो तथा आवास सुविधा की उच्च गुणवत्ता के कारण यह जल्द ही सुविधा संपन्न ग्राहको के बीच लोकप्रिय हो गया.
होटेल की शुरू होने के एक दशक के अंदर ही मूल आवास वाले स्थान के साथ-साथ तीनऔर इमारतें खड़ी कर दी गयीं. सबसे पहले एक दो तलों वाली शाखा खड़ी की गई जिसके तह्त २२ अतिथि कमरों के सैट बनाए गये. जल्द ही ने पास ही मे न. ३ बीच रोड पर एक नयी बिल्डिंग पट्टे पर ली गई एवं इसके नवनिर्माण के बाद १८९४ मे पाम कोर्ट विंग के निर्माण का कार्य पुरा हो गया. इन नये भवनों के बनने के बाद होटेल मे अतिथि कमरों की कुल संख्या ७५ हो गयी।
कुछ सालों बाद असली बीच हाउस वाली जगह पर एक नयी मुख्य इमारत खड़ी की गयी. प्रख्यात वास्तुकार रेजेंट अल्फ़्रेड जॉन बिडवेल ऑफ स्वॅन आंड मक्लेरेन द्वारा डिजाइन किए गये इस भवन को १८८९ तक पुरा कर लिया गया। रॅफल्स होटेल की नयी मुख्य इमारत मे उस समय मे उपलब्ध सभी आधुनिकतम सुविधाएँ, जैसे क़ि बिजली से चलने वाली रोशनी एवं पंखे, प्रदान की जा सकती थी. वास्तव मे रॅफल्स होटेल इस क्षेत्र का पहला होटेल था जिसमे बिजली से चलने वाली रोशनी लगी हुई थी।
आने वाले समय मे रॅफल्स होटेल का विस्तार होता गया एवम् इसमे कई विंग्स, एक बॉलरूम, एक बरामदा और एक बिलियर्ड्स रूम भी जुड़ गये। १९३१ के महान आर्थिक संकट (ग्रेट डिप्रेशन) का असर रॅफल्स होटेल पर भी पड़ा और सर्कीएस ब्रदर्स दिवालिया हो गये. १९३३ मे इसकी आर्थिक समस्याएँ ख़त्म हुई और रॅफल्स होटेल लिमिटेड के नाम से एक पब्लिक कंपनी की स्थापना की गयी।
रॅफल्स होटेल के अन्दर एक शॉपिंग आरकेड स्थित है जिसमे ४० विशेष बुटीक्स हैं. होटेल के अधिकतर रेस्तराँ भी आरकेड मे ही हैं।
वल्य कूनम्बायिक्कुलम मन्दिर
वल्य कूनम्बायिक्कुलम मन्दिर (मलयालम:വലിയ കൂനമ്പായിക്കുളം ക്ഷേത്രം) केरल में स्थित एक प्रशस्त भद्रकाली मन्दिर है। इस मन्दिर का पहला नाम "पनम्काव मन्दिर" था। कोल्लम जिले में वटक्केविला पर स्तित यह मन्दिर तिरुवनन्तपुरम से 62 किलोमीटर दूर पर है। मन्दिर के मुख्य देवता भद्रकाली देवी हैं। देवी के साथ महा गणपति, ब्रह्मरक्षस, योगीश्नर, कण्टाकर्ण, वीरभद्र, यक्षियम्मा आदि मूर्तियाँ हैं। मन्दिर का निर्माण कोडुंङल्लूर भद्रकाली मन्दिर के साथ किया था। इस मन्दिर में एक विश्वास है कि नागराज और नागयक्षी मूर्तियाँ शादी संबधी दिक्कतों को दूर कर देते हैं। दूसरा विश्वास यह है कि, बच्चों को नहीं होने से लोग मन्दिर के बरगद के पेड़ों के शाखों पर ढोलनियाँ बाँधते हैं। मन्दिर के सामने देवी के नाम से एक विध्यालय है और उसका नाम है "देवी विलासम एल.पी.स्कूल'। मन्दिर के तालाब के साथ श्री नारायण गुरुदेव का मन्दिर है।
बहुत साल पहले इस जगह पर भद्रकाली का मन्दिर और तालाब थे। भद्रकाली देवी का अन्य नाम है ""कूरुम्बा""(കൂരുംബ)। "काव"(കാവ്) एक मलयालम शब्द है और उसका अर्थ "मंदिर" है। "कुलम"(കുളം) भी एक मलयालम शब्द है और उसका अर्थ "तालाब" है। "कूनम्बक्काव कुलम"(കൂനമ്പക്കാവ് കുളം) शब्द से इस जगह को "कूनम्बायिक्कुलम"(കൂനമ്പായിക്കുളം) नाम मिला। वल्य(വലിയ) का अर्थ है "बड़ा"। इसलिए "वल्य कूनम्बायिक्कुलम मंदिर" का अर्थ है, "भद्रकाली का बड़ा मंदिर"। मन्दिर को मलयालम में "क्षेत्रम"(ക്ഷേത്രം) कहते हैं।
गोकुल शर्मा
25 दिसंबर 1985 को असम के गुवाहाटी में पैदा हुए गोकुल शर्मा वर्तमान में असम की रणजी क्रिकेट टीम के नियमित सदस्य हैं। गोरखा मूल के गोकुल ने असम के लिए अपना पहला मैच साल 2004 में अपने ही गृहनगर गुवाहाटी में तमिलनाडू के ख़िलाफ़ खेलकर प्रथम श्रेणी क्रिकेट में आगाज किया। दाएं हाथ के बल्लेबाज एवं ऑफ स्पिनर गोकुल ने उस मैच में 29 रन बनाने के अलावा एक विकेट भी झटके थे। गोकुल ने अब तक अपने प्रथम श्रेणी करियर के 41 मैचों में पांच शतको के साथ 1963 रन बनाए हैं। गेंदबाजी करते हुए अन्होंने 8 विकेट भी अपने नाम किए हैं।
गोकुल शर्मा भारत में सबसे ज्यादा प्रथम श्रेणी क्रिकेट खेलने वाले गोरखा क्रिकेटर भी हैं। उनके अलावा सर्विसेज की तरफ से रिकार्ड 23 सालों तक क्रिकेट खेलने वाले धनश्याम थापा ने 1977 से 2000 के बीच 25 प्रथम श्रेणी मुकाबलों में 885 रन बनाए थे। इस तरह गोकुल भारत के सबसे सफल गोरखा प्रथम श्रेणी क्रिकेटर भी हैं। भारत के लिए रणजी ट्रॉफी में खेलने वाले अन्य गोरखा क्रिकेटर में सर्विसेज के आर थापा ने भी 1985-86 में 1 रणजी मुकाबला खेला था। 30 साल के हो चले गोकुल सीमित ओवर के मुकाबलों मे असम के उपयोगी आलराउंडर में शुमार किए जीते हैं, उन्होंने 35 घरेलू वनडे में 604 रन बनाने के अलावा 24.16 की औसत से 24 विकेट भी चटकाएं हैं। साथ ही 21 टी 20 मैच में 140 रन के अतिरिक्त 12 विकेट भी झटके हैं।
रामबन ज़िला
रामबन (अंग्रेज़ी: Ramban, उर्दु: رام بن) भारत के जम्मू और कश्मीर राज्य में एक नगर और ज़िला है। यह महान पीर पंजाल पर्वतमाला में स्थित है और राज्य के जम्मू विभाग का हिस्सा है। बनिहाल इसी ज़िले में आता है और कश्मीर घाटी में प्रवेश करने से पहले अंतिम पड़ाव है। यहाँ से रेल और जवाहर सड़क सुरंग बनने से पहले भी पास के बनिहाल दर्रे से यातायात कश्मीर जाया करता था।
रामबन में कश्मीरी भाषा की एक उपभाषा, रामबनी बोली जाती है - हालांकि इसमें गहरे डोगरी भाषा के प्रभाव भी देखे जाते हैं। स्थानीय आबादी लगभग ७०% मुस्लिम और ३०% हिन्दू है।
ज़िले में आठ तहसीलें हैं:
रामबन ज़िले की औसत ऊँचाई समुद्रतल से १,१५६ मीटर (३,७९२ फ़ुट) ऊपर है। इस ज़िले की सीमाओं में पत्निटॉप का हिल-स्टेशन दक्षिणतम भाग में आता है। पूर्वी छोर पर अस्सार, पश्चिमी पर गूल और उत्तरी पर बनिहाल स्थित है। भूक्षेत्र बहुत पहाड़ी है। इसकी सीमाएँ रेआसी, उधमपुर, डोडा, अनंतनाग और कुलगाम ज़िलों से लगती हैं।
जैत्रसिंह चौहान
जैत्रसिंह चौहान (ई०१२४८-१२८२) राजस्थान के एक राजपूत राजा थे। उन्हे रणथम्भौर साम्राज्य का एक महान शासक माना जाता है। रणथम्भौर साम्राज्य में महाराजा जैत्रसिंह का १२४९ ईस्वी के लगभग राज्यारोहण हुआ था। इन्होंने रणथम्भौर साम्राज्य पर ३२ साल तक शासन किया और रणथम्भौर साम्राज्य का विस्तार किया। इनके पुत्र का नाम हम्मीरदेव चौहान था जिन्होंने अपने पिता जैत्रसिंह की याद में रणथंभोर दुर्ग में ३२ खंभो की छतरी का निर्माण करवाया था।
परमाणु भौतिकी
परमाणु भौतिकी (Atomic physics) के अन्तर्गत परमाणुओं का अध्ययन इलेक्ट्रानों तथा परमाणु नाभिक के विलगित निकाय के रूप में किया जाता है। इसमें अध्ययन का बिन्दु मुख्यतः यह होता है कि नाभिक के चारों तरफ इलेक्ट्रानों का विन्यास (arrangement) कैसा है और किस प्रक्रिया के द्वारा यह विन्यास परिवर्तित होता है।
रामेश्वर त्रिवेणी संगम
राजस्थान के सवाई माधोपुर जिले में स्थित तीन नदियों के संगम पर बना भगवान शिव का पवित्र स्थल राजस्थान का त्रिवेणी संगम नाम से प्रसिद्ध धार्मिक स्थल है।  आदि महाकाव्य रामायण के अनुसार वनवास के समय भगवान राम, लक्ष्मण व सीता वर्तमान सवाई माधोपुर की खण्डार तहसील में स्थित रामेश्वर तीर्थ की जगह एक रात का विश्राम किया था। रामायण के अनुसार दक्षिणी सागर ने जब भगवान राम को रास्ता नहीं दिया तो उसे सुखाने के लिए भगवान राम ने अमोघ बाण का प्रहार किया, जिससे समुद्र के स्थान पर मरूकान्तार हो गया जो अब राजस्थान का पश्चिमोत्तर भाग है। भूगर्भशास्र भी इस बात की पुष्टि करते हैं कि जहाँ अभी रेगिस्तान है, वहां पहले समुद्र लहराता था।  धार्मिक दृष्टि से पवित्र स्थल के रूप में विख्यात यह स्थान त्रिवेणी संगम के रूप में जाना जाता है, इस स्थान पर तीन प्रमुख नदियों का मिलान होता है, इसी कारण इसे त्रिवेणी संगम नाम दिया गया है, इस जगह पर चंबल नदी , बनास नदी एवं सीप नदी आकर मिलती है, कहाँ जाता है कि प्राचीन काल में भगवान राम ने मिट्टी का शिवलिंग स्थापित करके इसी जगह पर भगवान शिव की पूजा की थी। वर्तमान में इस स्थान पर शिव भक्तों का वर्ष भर जमावड़ा लगा रहता है, चारों तरफ प्रकृति की हरियाली यहाँ के पवित्र स्थान पर चार चाँद लगा देती है। इस त्रिवेणी संगम के पास ही भगवान चतुर्भुजनाथ का मंदिर भी बना हुआ है।
रामेश्वर शिव लिंग के दर्शनार्थ दूर दराज से आने वाले भक्तजन त्रिवेणी में स्नान कर भगवान शिव के शिव लिंग का जलाभिषेक करते हैं, इस स्थान पर प्रतिवर्ष 'कार्तिक पूर्णिमा' एवं 'महा शिवरात्री' पर विशाल मेला भरता है, लाखों की तादाद में यहाँ पर भीड़ इकट्ठा होती है। इस स्थान को राजस्थान में "मीणा जनजाति का प्रयागराज" भी कहाँ जाता है।
खण्डार का अजय दुर्ग
राजस्थान के सवाई माधोपुर जिले में स्थित यह दुर्ग 'अजय दुर्ग' या 'तारागढ़' के नाम से जाना जाता है। यह दुर्ग खण्डार कस्बे में स्थित है, सवाई माधोपुर से इस दुर्ग की दूरी करीब ४० किलोमीटर है। राजस्थान में इस किले का अपना अलग ही महत्व है। एक खड़ी पहाड़ी पर स्थित किले के प्रवेश द्वार पर तीन बड़े दरवाजे है। खतरनाक स्थान पर स्थित होने के कारण किले पर हमलावरों की सेनाओं द्वारा आसानी से विजय प्राप्त करना बेहद कठिन था। कहा जाता है कि खण्डार किले के सतारूड़ राजाओं में से एक राजा जिसने जो भी लड़ाई लड़ी उसमें कभी हार नहीं हुई, इसी कारण इस दुर्ग का नाम पड़ा अजय दुर्ग. मध्य काल में बना यह दुर्ग अर्द्ध चन्द्राकार सा दिखाई देता है।  इस किले पर शासन करने वाले राजवंशो में से एक मेवाड़ का सिसौदिया वंश था जो कि बाद में मुगलों द्वारा उखाड़ फेंके गए।
खण्डार किले परिसर के अंदर प्रमुख सात मंदिर माने जाते है : इन मंदिरों के अलावा दो ओर अन्य मंदिर स्थित है। दुर्ग के भीतर परिसर में दो टैंक और सात तालाबों सहित जल के निकाय बने हुए हैं।
माधो सिंह प्रथम
जयपुर राज्य के महाराजा सवाई माधोसिंह प्रथम प्रमुख महाराजा थे। राजस्थान के सवाई माधोपुर शहर की स्थापना जयपुर के पूर्व महाराजा सवाई माधोसिंह ने 1763 ईस्वी के लगभग की थीं। सवाई माधोसिंह प्रथम की वजह से सवाई माधोपुर शहर 17वीं व 18वीं शताब्दी के आसपास एक ख्याति प्राप्त शहर माना जाने लगा था।  राजस्थान सरकार ने 15 मई 1949 में सवाई माधोपुर शहर को सवाई माधोसिंह के नाम पर जिला बनाकर उनके द्वारा स्थापित शहर का सम्मान बढ़ा दिया। तब से लेकर आज तक जिले का नाम सवाई माधोपुर के रूप में भारत स्तर पर जाना जाता है।
राज्याभिषेक_29/12/1750
सफदरगंज समझोता, 1758 __यह समझोता "माधोसिंह प्रथम" और "मुगल बादशाहअहमदशाह और नवाब सफदरगंज(अवध)" केमध्य 1758 कोहुआ
इस समझौते के पश्चात मुगल बादशाह अहमदशाह ने माधोसिंह प्रथम को जनवरी1759 को रणथंभौर का किला भेंट किया।
भरवाड़ा युद्ध_1761
कोटा शासक "शत्रुसाल, माधोसिंह" को रणथंभौरकिला दिए जानेके कारण अप्रसन हुए और बारां में यहयुद्ध हुआ
इसयुद्ध में शत्रुसाल के सेनापति झालाजालिम सिंह ने माधोसिंह को पराजित कर दिया
इसयुद्धके पश्चात शत्रुसाल ने रणथंभौर पर अधिकार कर लिया
1767 में माधोसिंह ने मावंडायुद्ध मे भरतपुर शासक जवाहरसिंह को पराजित किया गया
1763 मे मोतीडूंगरी महलों का निर्माण करवाया।
अपने भाई ईश्वरीसिंह से उतराधिकार को लेकर संघर्ष__
जामडोली संधि__1745
यह संधि माधोसिंह प्रथम व ईश्वरीसिंहके मध्य जयपुर के दीवान राजमलखत्री करवाता हैं।
इस संधि के तहत माधोसिंह को रामपुर व टोंक परगना देना तय हुआ। राजमहल का युद्ध__1 मार्च 1747 (टोंक में)
ईश्वरीसिंह का साथ मुगलसेना ने दिया और माधोसिंहका साथ मेवाड़ महाराणा जगतसिंह2 और कोटा शासक दुर्जनसाल और मराठाओ ने दिया । लेकिन इस युद्ध में विजय ईश्वरीसिंह हुआ
बगरू का युद्ध
ईश्वरीसिंह का साथ मुगलसेना ने दिया और माधोसिंहका साथ मेवाड़ महाराणा जगतसिंह2 और कोटा शासक दुर्जनसाल और मराठाओ ने दिया । लेकिन इस युद्ध में विजय माधोसिंह की हुई
माधोसिंह के युद्धजितनेके पश्चात ईश्वरीसिंह से माल, निवाई, टोडा परगने मांगे जिसे ईश्वरी सिंह ने स्वीकार कर लिए।
और मराठाओं को हर्जाना दिलवाया।
ईश्वरी सिंहकी मृत्यु के बाद माधोसिंहप्रथम जयपुर का शासक बना। 5 मार्च 1768 को इनकी मृत्यु हो गई।
मुद्रीकरण
किसी वस्तु को वैध मुद्रा (legal tender) में बदलना मुद्रीकरण (Monetization)  कहलाता है।  Government gives public sectors like road, raliways to private companies and take them back after sometime
==इन्हें भी दे
खें== yahe
जॉन पॉम्बे मगुफुली
जॉन पोंबे जोसेफ मगुफुली (जन्म: 29 अक्टूबर 1959) तंजानिया के नवनिर्वाचित राष्ट्रपति हैं। उन्होने तंजानिया में हुए राष्ट्रपति चुनावों में सीसीएम पार्टी के बैनर तले 58.46% मत प्राप्त करते हुए जीत दर्ज की। उन्होने इन चुनावों में पूर्व प्रधानमंत्री तथा विपक्ष के नेता, एडवर्ड लोवासा को पराजित किया। एडवर्ड लोसावा को कुल 39.97% मत प्राप्त हुए। इसके पूर्व वे वर्ष 2010 से तंजानिया के निर्माण मंत्री के पद पर कार्यरत थे। उसके पहले वे 1995 से 2000 तक उप निर्माण मंत्री 2000 से 2006 तक निर्माण मंत्री 2006 से 2008 तक भूमि और मानव बस्ती के मंत्री और 2008 से 2010 तक पशुधन एवं मत्स्य पालन मंत्री के रूप में अपनी सेवाएँ दे चुके हैं। वे 1995 से लगातार तंजानियाई संसद के सदस्य हैं। इन्होने 1988 में रसायन विज्ञान और गणित के साथ दार इस सलाम विश्वविद्यालय से स्नातक की उपाधि प्राप्त की। वर्ष १९९४ में रसायन विज्ञान में परास्नातक और २००९ में डॉक्टरेट की उपाधि दार इस सलाम विश्वविद्यालय से ही प्राप्त की।
काला-गौरा भैरव मंदिर
काला-गौरा भैरव मंदिर राजस्थान के सवाई माधोपुर जिले के पूर्वी भाग में आकाश को छूता हुआ सा प्रतीत होता है। यह मंदिर बहु मंजिला रूद्र भैरव का तांत्रिक मंदिर है, जो कि प्राचीन काल से विद्यमान है। इस मंदिर के लिए कहाँ जाता है कि प्राचीन काल में यह मंदिर राजस्थान में जादू-टौनो, तंत्र-मंत्र एवं वशीकरण के लिए विख्यात था। मंदिर के प्रवेश द्वार पर दो हाथी सुंड उठाकर खड़े हुए बने हुए हैं। यहाँ दो भैरव मंदिर है जिन्हें काला-गौरा भैरव के नाम से जाना जाता है, दोनों ही मंदिरों पर सुंड उठाये गजराज चित्रित है। इन मंदिरों को तामसी व राजसी शैली में निरूपित किया गया है। यह मंदिर प्राचीन सवाई माधोपुर शहर के मुख्य द्वार पर बने हुए हैं
Kal Bhairav Mandir - panchudala
अफज़ल अहमद सैयद
अफज़ल अहमद सैयद (افضال احمد سيد) एक समकालीन उर्दू कवि और अनुवादक हैं जिन्हें दोनों शास्त्रीय और आधुनिक उर्दू काव्य अभिव्यक्ति की अपनी महारथ के लिए जाना जाता है।
1946 में, गाजीपुर, भारत में जन्मे, अफज़ल अहमद सैयद 1976 के बाद से कराची, पाकिस्तान में रहते हैं जहां वह एक कीटविज्ञानी के रूप में काम करते हैं। वह आधुनिक नज़्म संग्रहों के लेखक हैं: چھينی ہوئ تاريخ (छीनी हूए तारीख़, 1984), دو زبانوں ميں سزاۓ موت (दो ज़बानों में सज़ाए मौत , 1990), और روکوکو اور دوسری دنيائيں (रो को को और दूसरी दुनियाएँ, 2000). शास्त्रीय गज़लों  एक अन्य संग्रह  है خيمہُ سياہ (ख़ीमहु स्याह, 1988).
हरजीत सिंह सज्जन
हरजीत सिंह सज्जन PC OMM MSM CD सांसद (जन्म 1970 या 1971) एक कनाडियाई लिबरल (उदारवादी) राजनीतिज्ञ, वर्तमान रक्षा मंत्री व दक्षिण वैंकुवर निर्वाचन क्षेत्र से हाउस ऑफ़ कॉमन्स, कनाडा के सांसद हैं। सज्जन संसद में पहली बार 2015 के संघीय चुनावों में चुने गये हैं। उन्होंने इस क्षेत्र से निवर्तमान सांसद कनाडा की कंज़र्वेटिव पार्टी के वेई यंग को हराया और ४ नवंबर २०१५ को जस्टिन ट्रूडो के मंत्रिमंडल में कनाडा के रक्षा मंत्री का पदभार ग्रहण किया। राजनीति में आने से पहले सज्जन वैंकुवर पुलिस विभाग में गैंग अपराध शाखा में जाँच अधिकारी (डिटेक्टिव) के पद पर कार्यरत थे। उन्हें अफगानिस्तान में स्थापित कनाडा के सैन्य बलों के लिये दी गई अपनी सेवा के लिये रेज़ीमेंटल कमांडर की पदवी भी मिली थी। सज्जन पहले सिख थे जिन्होंने कनाडा की किसी सैन्य रेज़ीमेंट की कमान संभाली थी।
हरजीत सिंह सज्जन का जन्म पंजाब के होशियारपुर जिले के बोम्बेली गांव में एक सिख परिवार में हुआ था। जब वो पांच वर्ष के थे तभी उनका परिवार कनाडा चला गया। वो वैंकुवर में पले बढे और डॉक्टर कुलजीत कौर से शादी की जिनसे उन्हें एक बेटा व एक बेटी हैं।
सज्जन ने वैंकुवर पुलिस विभाग में ११ वर्षों तक अधिकारी के तौर पर काम किया। यहाँ विभाग के गैंग अपराध शाखा में जाँच अधिकारी (डिटेक्टिव) के पद पर रहते हुए उन्होंने अपना कार्यकाल खत्म किया।
सज्जन ने १९८९ में सेना में शामिल हुए और लेफ्टिनेंट कर्नल के पद पर रहते हुए कैनेडियन थल सेना में अपनी सेवाएँ दीं। सेना में अपने कार्यकाल के दौरान वो कंधार में शाही कैनेडियन रेज़ीमेंट की पहली बटालियन में शामिल हुए। अपने कार्यकाल में उन्हें ४ बार विदेश भेजा गया, एक बार बॉस्निया और हर्ज़ेगोविना और तीन बार अफगानिस्तान। २०११ में वो ब्रिटिश कोलम्बियन रेज़ीमेंट के कप्तान नियुक्त हुए। कांधार प्राँत में तालिबान का प्रभाव कम करने के लिए २०१३ में इन्हें मेरिटोरियस सर्विस मेडल से सम्मानित किया गया। उन्हें कैनेडियन पीसकीपिंग मेडल से भी सम्मानित किया जा चुका है। वे ऑर्डर ऑफ मिलिटरी मेरिट सम्मान भी प्राप्त कर चुके हैं। ब्रिगेडियर जनरल डेविड फ्रेज़र ने कांधार अभियान में उन्हें "द बेस्ट सिंगल कैनेडियन इंटेलिजेंस एसेट" के रूप में मान्यता दी थी। वे ब्रिटिश कोलम्बिया के लेफ्टिनेण्ट गवर्नर के ऐड-डि-कैम्‍प भी रह चुके हैं।
हरजीत 2015 के चुनाव में वैंकूवर दक्षिण से चुनाव लड़े और निवर्तमान कंज़र्वेटिव साँसद वेई यंग को हराया। प्रधानमंत्री जस्टिन ट्रूडो ने अपने ४ नवंबर २०१५ को गठित प्रथम मंत्रिमंडल में हरजीत को रक्षा मंत्री के पद की जिम्मेदारी दी।
खडकवासला बाँध
खडकवासला महाराष्ट्र के पुणे शहर से २० किमी दूरी पर स्थित एक बाँध है। यह मुठा नदी पर निर्मित है।
मारियो जे मोलिना
मारियो जोसेफ मोलिना (; जन्म १९ मार्च १९४३) एक मैक्सिकन रसायनशास्त्री और शिक्षाविद हैं। इन्हें क्लोरोफ्ल्यूरो कार्बन द्वारा ओजोन ह्रास की खोज और इसके लिये मॉडल विकसित करने के लिये जाना जाता है और इसके लिये इन्हें वर्ष 1995 का रसायन के क्षेत्र में नोबल पुरस्कार दिया गया था।
कैलिफोर्निया विश्विद्यालय में कार्य करते हुए फ्रैंक शेरवुड रॉलैंड के साथ मिलकर मोलिना ने एक मॉडल विकसित किया जिसे रॉलैंड-मोलिना मॉडल के नाम से जाना जाता है।
वर्ष २००३ में ह्यूमनिस्ट मैनिफेस्टो पर दस्तखत करने वाले २२ नोबल प्राप्त वैज्ञानिकों में मोलिना भी शामिल थे।
न्यू यॉर्क हिल्टन मिडटाउन
न्यू यॉर्क हिल्टन मिडटाउन, न्यू यॉर्क शहर का सबसे बड़ा और विश्व का १०१वाँ सबसे उँचा होटेल (सराय) है। इस होटेल का मालिकाना हक एवं प्रबंधन का अधिकार हिल्टन वर्ल्डवाइड नाम की कंपनी के पास है। इसकी ४७ मंज़िल उँची इमारत रॉकेफेलर सेंटर के उत्तरपूर्वी छोर पर "सिकस्थ एवन्यू और 53 स्ट्रीट" पर स्थित है। इस होटेल में जॉन एफ. केनेडी एवं उसके बाद के सभी अमेरिकी राष्ट्रपति अतिथि के तौर पर रह चुके है। १९६४ में महान कलाकार समूह बीटल्स भी अपने एड सलिवन थियेटर की यात्रा के दौरान यहाँ ठहरा था। १९७३ में दुनिया का सबसे पहला मोबाइल फोन कॉल भी इसी होटेल के अतिथि मार्टिन कूपर द्वारा इस होटेल के सामने से किया गया था।
इस परियोजना को हिल्टन होटेल्स कॉर्पोरेशन, द रॉकेफेल्लर ग्रूप, और द उरीस बिल्डिंग कॉर्पोरेशन द्वारा संयुक्त रूप से पूरा किया गया था। इसके असली वास्तुकार मॉरिस लापिडूस थे जिन्होने इसे फॉंटनब्ल्ट होटेल बिल्डिंग की संरचना के अनुसार वक्राकार रूप में बनाने का प्रस्ताव रखा था। परंतु लापिडूस को इस योजना से हटना पड़ा क्योंकि वे पास ही में एक दूसरे होटेल "अमेरिकाना होटेल" (वर्तमान में द शेरेटन "न्यूयॉर्क होटेल एंड टावर्स" की संरचना पर भी काम कर रहे थे।  इसके बाद विलियम बी. टैबलर को इस कार्य के लिए अनुबंधित किया गया एवं उन्होने इसको स्लैब के आधार पर डिज़ाइन किया। इसका उद्घाटन २६ जून, १९६३, को किया गया और उस समय यह २,१५३ कमरो के साथ न्यूयॉर्क सिटी शहर का सबसे बड़ा होटेल था।
हिल्टन होटेल्स एंड रिज़ॉर्ट्स का यह दावा है कि इंग्लेंड के महान गीतकार और संगीतकार जॉन लेनन द्वारा १९७१ में रचित इमेजीन नाम के गीत के बोल इसी होटेल में लिखे गया थे।  यह होटेल अपने पश्चिमी भाग के पास वाली उस इमारत की भी मालिक है जहाँ अडेल्फी थियेटर था और जिसमे द हनिमूनर्स नाम के धारावाहिक के कुछ एपिसोड की शूटिंग हुई थी। १९७० में अडेल्फी थियेटर को गिरा दिया गया। इस स्थान पर १९८९ में १३२५ "एवन्यू ऑफ द अमेरिकास नाम" के कार्यालय भवन का निर्माण किया गया। यह भवन होटेल से एक गलियारे के द्वारा जुड़ा हुआ है और "के सिकस्थ एवन्यू" वाले पते का ही उपयोग करता है जबकि यह सेवेन्थ एवन्यू के ज़्यादा नज़दीक है।
१९९० में १ करोड़ डालर की लागत से किए गये नवनिर्माण के बाद होटेल के कमरों की कुल संख्या घट कर १९८० हो गई। इस होटेल का ११९१-९४ में फिर से नवनिर्माण किया गया और ११९८-२००० में एक बार फिर से १ करोड़ डालर के खर्चे के साथ किए गये नवनिर्माण से इसकी लॉबी का कायापलट हो गया। साथ ही पाँचवे तल पर ८०० वर्ग फ़ुट (७४० वर्ग मीटर) वाला "प्रेकॉर यूएसए" नाम का एक फिटनेस सेंटर भी बनाया गया।
इसी समय के आसपास इस होटेल का नाम बदलकर हिल्टन न्यू यॉर्क कर दिया गया क्योंकि हिल्टन समूह की उस समय की प्रचार योजना के अनुसार होटलों के नाम के पहले शहर का नाम लगाने का प्रचलन चल रहा था। २००७ में हुए चौथे नवनिर्माण के साथ ही होटेल में ४२ से लेकर ४४ तल पर ४७ सूईट बनाए गये।
२०१३ में इसकी ५०वीं वर्षगाँठ के अवसर पर होटेल का नाम पुनः बदल कर न्यू यॉर्क हिल्टन मिडटाउन कर दिया गया। साथ ही साथ होटेल ने कमरों में खाना पहुचाने का नियम भी ख़त्म कर दिया। एक नये रेस्तराँ की स्थापना की गयी जिसने "हर्ब एण्ड किचन" से नाम अपनी एक अलग रूम डेलिवरी शुरू की।
क्रोएशिया एयरलाइन्स
क्रोएशिया एयरलाइन, क्रोएशिया देश की प्रमुख राष्ट्रीय एयरलाइन है। इस का मुख्य कार्यालय जगरेब शहर के निकट बुज़ीन नाम के स्थान पर है।यह युरोप स्थित कई सारे गंतव्यो हेतु उड़ानो का संचालन करती है। इसका मुख्य परिचालन केंद्र जगरेब इंटरनॅशनल एयरपोर्ट और इसके मुख्य उड़ान स्थल डुब्रॉवनिक, स्प्लिट, और ज़ेडार हैं। नवंबर २००४ से क्रोएशिया एयरलाइन, स्टार एलायंस नाम की एक प्रमुख एयरलाइन समूह की सदस्य है।
अपने २५ साल के सेवा कल के दौरान क्रोएशिया एयरलाइन की छवि एक मध्यम आकार के एयरलाइन की है, जो की अपनी उड़ान सुरक्षा, यात्री सेवा की गुणवत्ता एवं इसके कर्मचारियो के पेशेवर कौशल के लिए सराही जाती है। यह युरोप के लगभग सभी गंतव्यों के लिए छोटी एवं लंबी दोनो तरह की उड़ानो का संचालन करती है।। क्रोएशिया एयरलाइन का अपने देश के पर्यटन में खास योगदान है क्योंकि क्रोएशिया आने वाले लगभग एक तिहाई पर्यटक इस एयरलाइन के उड़ानो द्वारा ही आते हैं। साथ ही २०१४ के आँकड़ो अनुसार के यह क्रोएशिया की चौथी सबसे बड़ी निर्यातक भी है।
इस एयरलाइन की स्थापना २० जुलाई १९८९ को की गयी थी और तब इसका नाम ज़गाल (जगरेब एयरलाइन) था। शुरू में इसके पास सिर्फ़ एक सेस्ना ४०२ विमान था जो के यू पी एस कंपनी के लिए मालवाहक कार्य करता था। क्रोएशिया में पहले लोकतांत्रिक चुनाव के बाद इस का नाम २३ जुलाई १९९० से क्रोएशिया एयरलाइन कर दिया गया।
सन २००० में दो और एयरबस विमान इसके बेड़े में शामिल किए गये और पहली बार स्वचालित टिकट प्रणाली का उपयोग शुरू किया गया। २००१ में इस एयरलाइन को जर्मन विमानन प्राधिकरण लूफ़्थफहर्त-बूंदेसांत द्वारा रखरखाव और तकनीकी कृत्य का प्रमाण पत्र मिला। १८ नवंबर २०१४ को क्रोएशिया एयरलाइन, स्टार एलायंस में शामिल हो गई।
मार्च २००९ तक कंपनी ने १९९३ में शामिल किए गये कम दूरी वाले तीन एटीआर 42 विमानो को अपने बेड़े से हटा दिया और इनकी जगह ६ बॉंबर्डियर डैश 8 क्यू400 एस विमान शामिल किए गये। इनमे से पहला विमान मई २००८ में शामिल किया गया।
२२ अक्तूबर २००८ को क्रोएशिया एयरलाइन और एयरबस ने १३२ सीटों वाले चार और ए ३१९ विमानो को शामिल किए जाने को घोषणा की जो कि २०१३ तक बेड़े में शामिल कर लिए जाने थे।
९९.७२% की हिस्सेदारी के साथ क्रोएशिया एयरलाइन की सबसे बड़ी शेयरधारक क्रोएशिया की सरकारी असेट मॅनेज्मेंट एजेन्सी है। जबकि जगरेब एयरपोर्ट एलएलसी लिमिटेड की साझेदारी १.७२% है। क्रोएशिया की स्टेट एजेन्सी फॉर डेपॉज़िट इन्षुरेन्स आंड बॅंक रीहॅबिलिटेशन के पास ०.७६% शेयर हैं तथा ०.५०% की साझेदरी आम जनता के पास है।
अपने मुख्य कारोबार के साथ साथ क्रोएशिया एयरलाइन के पास कई विमानन संबधी सहायक कंपनिया भी है . जैसे कि :-वर्तमान क्रोएशिया एयरलाइन की कई सारे एयरलाइन के साथ कोड साझेदारी समझौते है। जैसे किजुलाइ २०१५ की ताज़ा जानकारी के अनुसार के विमान दस्ते में निम्नांकित विमान शामिल थे, जिनकी औसत आयु ११.५ वर्ष है।
जिवा महाला
जिवा महाला छत्रपति शिवाजी के अंगरक्षक थे। प्रतापगढ की लड़ाई में इन्होने शिवाजी के प्राण बचाए थे। शिवाजी महाराज के प्राण बचाने के बाद वह "होता जिवा म्हणून वाचला शिवा" के वाक्य से पेहचाने जाते थे।
सीताराम लालस
सीताराम लालस (29 दिसम्बर 1908 - 29 दिसम्बर 1986) भारत के प्रख्यात कोशकर्मी तथा भाषाविज्ञानी थे। उन्होने राजस्थानी का पहला शब्दकोश निर्मित किया जिसका नाम 'राजस्थानी शब्दकोश' हैं। उन्होने 'राजस्थानी-हिन्दी वृहद कोश' की भी रचना की। जोधपुर के मूलनिवासी। एनसाइक्लोपीडिया ऑफ ब्रिटेनिका ने सीताराम लालस को 'राजस्थानी जुबां की मशाल' कहकर संबोधित किया।
भारत सरकार ने सीताराम लालस को पद्मश्री पुरस्कार से सम्मानित किया।
इन्होंने राजस्थानी भाषा के वृहद शब्दकोश (राजस्थानी-हिंदी वृहद कोश) की रचना की जिसमें 2 लाख से ज्यादा शब्द है, यह विश्व में सबसे बड़ा है।
देवीदास ठाकुर
देवीदास ठाकुर (9 दिसम्बर 1929 - 3 फरवरी 2007) एक राजनीतिज्ञ तथा असम के राज्यपाल थे। वे जम्मू और कश्मीर के उप मुख्यमंत्री तथा वित्त मंत्री भी रह चुके थे। यह जम्मू और कश्मीर उच्च न्यायालय के न्यायाधीश भी रहे है।
नगेन्द्र सिंह
डॉ॰ नगेन्द्र सिंह डूंगरपुर (18 मार्च 1914-11 दिसम्बर 1988) पूर्व अन्तरराष्ट्रीय न्यायालय के अध्यक्ष थे। वे भारत के पूर्व मुख्य चुनाव आयुक्त रह चुके थे।
नगेंद्र सिंह का जन्म भारत के डूंगरपुर राज्य में राजपूत सिसोदिया राजपरिवार में हुआ था। उनके पिता का नाम महाराजा श्री सर विजय सिंह और उनकी माता का नाम महारानी देवेन्द्र कुंवर साहिबा था। सेंट जॉन्स कॉलेज, कैम्ब्रिज में शिक्षा प्राप्ति के पश्चात सिविल सेवा में शामिल हुए। वर्ष 1966 और 1972 के बीच भारत के राष्ट्रपति के सचिव थे। 01 अक्टूबर 1972 से 06 फरवरी 1973 तक भारत के मुख्य चुनाव आयुक्त भी रहे थे। 1966, 1969 और 1975 में, उन्हें संयुक्त राष्ट्र विधानसभा में भारत के प्रतिनिधि के रूप में नियुक्त किया गया था और वर्ष 1967 से 1972 तक अंशकालिक आधार पर संयुक्त राष्ट्र अंतर्राष्ट्रीय कानून आयोग में कार्यरत थे। 1973 में वह इंटरनेशनल कोर्ट ऑफ जस्टिस के न्यायाधीश बनने के लिए हेग में चले गए और फरवरी 1985 से फरवरी 1988 तक वह इसके अध्यक्ष रहे।
डॉ. नगेन्द्र सिंह को वर्ष 1938 में ‘कामा पुरुस्कार’ से सम्मानित किया गया था। भारत सरकार द्वारा साल 1973 में उन्हें ‘पद्मविभूषण’ सम्मान प्राप्त हुआ था। सेवानिवृत्त होकर वे हेग में ही रहे और दिसम्बर 1988 में उनकी मृत्यु हो गई।
रिंगटोन (फ़िल्म)
रिंगटोन एक भारतीय मलयालम फ़िल्म है, जिसका निर्देशन अज्मल ने और निर्माण स्वामीनाथन, प्रभुकुमार व के॰ डी॰ श्रीकुमार ने किया है। जिसमें सुरेश गोपी, बाला और मेघा नैयर ने अभिनय किया है।
कृष्णा (बाला) अपनी माँ को को लाठी चार्ज से बचाने के लिए पुलिस से भाग रहा है। वो एक ट्रक में यात्रा कर रहा है और वहाँ मीरा (मेगना नैयर) से मिलता है। ट्रक दुर्घटनाग्रस्त हो जाता है और वो ट्रक मालिक (राजन पी॰ देव) के अतिथि के रूप में रुकते हैं। निनान कोशी (सुरेश गोपी) इस मामले की जाँच के लिए पूछता है।
राष्ट्रीय चम्बल अभयारण्य
राष्ट्रीय चम्बल अभयारण्य (National Chambal Sanctuary), जिसे राष्ट्रीय चम्बल घड़ियाल वन्यजीव अभयारण्य (National Chambal Gharial Wildlife Sanctuary), भारत का एक संरक्षित क्षेत्र है, जो गंभीर रूप से विलुप्तप्राय घड़ियाल, लालमुकुट कछुआ और विलुप्तप्राय गंगा सूंस की रक्षा के लिए बनाया गया है। यह चम्बल नदी पर राजस्थान, मध्य प्रदेश और उत्तर प्रदेश के त्रिबिन्दु क्षेत्र पर सन् 1978 में स्थापित हुआ और 5,400 वर्ग किमी (2,100 वर्ग मील) पर विस्तारित है। अभयारण्य के भीतर चम्बल नदी अपने मूल प्राकृतिक रूप में बीहड़ खाईयों और पहाड़ियों से गुज़रती है और उसपर कई रेतीले किनारों पर वन्यजीव पनपते हैं।
चंबल अभयारण्य सवाई माधोपुर , कोटा, बूँदी, धौलपुर एवं करौली जिलों के अंतर्गत आता है। इसका क्षेत्रफल २८० वर्ग किमी है। इसे राजस्थान राज्य सरकार ने 1983 ईस्वी में वन्य जीव अभयारण्य घोषित किया था। यह घड़ियालों के लिए मुख्य रूप से जाना जाता है। इसका राजस्थान का मुख्यालय सवाईमाधोपुर से संचालित होता है। इसकी प्रसाशन व्यवस्था तीन राज्य [[उत्तरप्रदेश[], [[मध्य प्रदेश|मध्यप्रदेश]] और [[राजस्थान]] के हाथों में है। १९७९ में स्थापित इस अभयारण्य के कोर क्षेत्र में ४०० किमी लंबी चंबल नदी आती है।[[श्रेणी:चम्बल नदी]] [[श्रेणी:धौलपुर ज़िला]] [[श्रेणी:राजस्थान के वन्य अभयारण्य]] [[श्रेणी:मध्य प्रदेश के वन्य अभयारण्य]] [[श्रेणी:उत्तर प्रदेश के वन्य अभयारण्य]]
कैला देवी वन्य जीव अभयारण्य
कैला देवी वन्य जीव अभयारण्य भारत देश में राजस्थान राज्य में सवाई माधोपुर एवं करौली जिले के अंतर्गत ३७६ वर्ग किलोमीटर क्षेत्र में स्थित है। इसे ईस्वी सन १९८३ में वन्य जीव अभयारण्य का दर्जा दिया गया था। इसमें मुख्य रूप से बघेरा,गोश, रीछ, सुअर, चिंकारा, सांभर, चीतल एवं लोमड़ी आदि वन्य जीव पाये जाते हैं। अभयारण्य राजस्थान और  मध्यप्रदेश की सीमा को जोड़ता है। अभयारण्य के पश्चिमी किनारे पर बनास नदी और दक्षिण-पूर्व दिशा में चम्बल नदी का प्रवाह है। कैला देवी वन्यजीव अभयारण्य का नाम कैला देवी मंदिर के नाम से पड़ा है।
खारिया
खारिया भारत के वृहद जन-जातीय समुदायों मे से एक है
खारिया समुदाय तीन वर्गों में विभाजित है। दूध खारिया, ढेलकी खारिया व हिल खारिया। प्रथम दो जातियाँ औस्ट्रो-एसियाटिक खारिया भाषा बोलती है तथा हिल खारिया लोगो ने अपनी भाषा इंडो-आर्यन खारिया थार मे परिवर्तित कर दी है।
दूध खारिया व ढेलकी खारिया सम्मिलित रूप से एक जन जाति हैं। इनके पूर्वज रूईदास पटना के निवासी थे। एक अहीर राजा द्वारा खारिया लोगों पर आक्रमण के फलस्वरूप वे भाग कर छोटा नागपुर में आ बसे थे।
हिल खारिया भारत में अलग अलग राज्यों में पाये जाते हैं। उड़ीसा मे वे मयूरभंज जिले के जसीपुर व करंजिया भागों मे पाये जाते हैं। झारखंड मे वे पूर्वी सिंघभूम,गुमला, सिंदेगा जिलों में केन्द्रित है, जहाँ वे मुसबानी, दुमरिया व चकुलिया भागों मे बहुतायत में हैं। पश्चिम बंगाल के पश्चिम मिदनापुर, बांकुरा व पुरुलिया में उनका निवास है। पुरुलिया में वे बहुसंख्यक हैं।
भंवरी देवी
भंवरी देवी (बवरी देवी) के नाम से भी जानी जाती हैं। भंवरी देवी भारत के राजस्थान राज्य के भटेरी गांव की निवासी और एक दलित सामाजिक कार्यकर्ता थीं। देवी ने १९९२ में बाल विवाह पर रोक लगाने की कोशिश की थी लेकिन कुछ उच्च वर्ग के लोगों ने सामूहिक दुष्कर्म किया था।
रामबन
रामबन () भारत के जम्मू और कश्मीर प्रदेश का एक नगर है। यह रामबन ज़िले का मुख्यालय है और चनाब नदी के किनारे बसा हुआ है।
राष्ट्रीय राजमार्ग 44 से सड़क द्वारा कई अन्य स्थानों से जोड़ता है।
सवाई मानसिंह अभयारण्य
सवाई मानसिंह अभयारण्य राजस्थान के सवाई माधोपुर जिले में स्थित एक प्रमुख अभयारण्य है। यह अभयारण्य सवाई माधोपुर जिले के अंतर्गत लगभग 113 वर्गकिलोमीटर क्षेत्र में विस्तृत है। राजस्थान सरकार ने इस अभयारण्य को 1984 ईस्वी में वन्य जीव अभयारण्य घोषित किया। सवाई माधोपुर जिले के रणथंभौर राष्ट्रीय उद्यान से सटा हुआ यह वन्य जीव अभयारण्य मुख्य रूप से बघेरा, जंगली खरगोश, जंगली रीछ व भालू, जंगली सुअर, चिंकारा, सांभर, चीतल आदि वन्य जीवों के लिए प्रसिद्ध है।
कँवालजी आखेट निषिद्द क्षेत्र भारत के राजस्थान प्रान्त में सवाई माधोपुर के सवाई मानसिंह अभयारण्य से सटा हुआ है, यहाँ पर शिकार करना प्रतिबंधित है। इस क्षेत्र के अंतर्गत भगवान शिव का पवित्र मंदिर स्थित है जो कि 'कमलेश्वर' या कँवालजी के नाम से जाना जाता है। कँवालजी आखेट निषिद्ध क्षेत्र का वानिक मुख्यालय सवाई माधोपुर जिले के रणथम्भौर नेशनल पार्क से संचालित होता है।
जिनसेन
जिनसेन आचार्य दिगम्बर परम्परा के एक प्रमुख आचार्य थे। वह महापुराण के रचयता है। उन्होंने धवला टीका पूरी की थी। जैन ग्रंथ हरिवंश-पुराण के रचियता अन्य जिनसेन थे यह नहीं।
जिनसेन आचार्य, आचार्य वीरसेन के शिष्य थे। उन्होंने अपने गुरु द्वारा लिखी गयी कषायप्रभ्रिता की प्रख्यात टीका "धवला" को पूरा किया था। महापुराण के दो भाग उत्तरपुराण और आदिपुराण है। उनके शिष्य गुणभद्र ने उनके इस कार्य को पूरा किया था।